**Ազգային պարկ Լոս Գլասիրարես** (իսպ.՝ Parque Nacional Los Glaciares, սառույցներ), ազգային այգի, որը գտնվում է Պատագոնիայում (Հարավային Ամերիկայում)` Արգենտինայի Սանտա Կրուս գավառում։ Այգու տարածքը կազմում է 445900 հեկտար։ 1981 թվականին մտել է համաշխարհային ժառանգության ցանկի մեջ։

Նկարագրություն
--------------

Լոս Գլասիարյասը հիմնադրվել է 1937 թվականին։ Այն Արգենտինայի երկրորդ ազգային պարկն է ըստ մեծության։ Իր անվանումը ստացել է Անդերի սառցե մեծ գլխարկից, որը սնուցում է 47 խոշոր սառցադաշտեր, որոնցից 13-ը հոսում են դեպի Ատլանտյան օվկիանոս։ Սա Անտարկտիդայից և Գրենլանդիայից հետո ամենամեծ սառցե լեռնազանգվածն է։ Աշխարհի մյուս մասերում սառցպատումը սկսվում է ծովի մակարդակից առնվազն 2500 մ բարձրության վրա, բայց Լոս Գլասիրարես պարկում սառցե գլխարկի մեծության պատճառով սառեցումը սկսվում է 1500 մետրից և իջնում է մինչև 200 մետր` էրոզիայի եթարկելով իրենից ցած գտնցող լեռնալանջերը։

Լոս Գլասիրարեսի տարածքը, որը 30% ծածկված է սառույցով, կարելի է բաժանել երկու մասի, որոնցից յուրաքանչյուրը վերաբերում է իր լճին։ Արգենտինայի ամենամեծ լիճը` Լագո-Արգենտինոն (մակերեսը 1466 կմ²) գտնվում է պարկի հյուսիսային տարածքում, իսկ Վիեդման (մակերեսը 1100 կմ²)` հյուսիսային մասում։ Երկու լճերն էլ սնում են Սանտա Կրուզ գետը, որը հոսում է դեպի Ատլանտյան օվկիանոսի ափերը։ Այս երկու մասերի միջև գտնվում է զբոսաշրջիկների համար փակ Կենտրոնական գոտին (Zona Centro), որում լճեր չկան։

Հյուսիսային պարկը ներառում է իր մեջ Վիեդմա լճի մի մասը, Վիեդմա սառցադաշտը, ոչմեծ սառցադաշտերը և լեռնագնացներին և լեռնային զբոսաշրջիկններին ։

Պարկի հարավային մասը` մի շարք փոքրիկ սառցեդաշտերի հետ միասին ընդգրկում է Արգենտինո լիճը թափվող հիմնական սառցադաշտերը` Պերիտո-Մորենո, Ուպսալա, Սպեգազինի։ Նավով էքսկուրսիան հիմնականում ընդգրկում է այլ կերպ հասանելիություն չունեցող Ուպսալա և Սպեգազինի սառցադաշտերը, ի տարբերություն Պետրո Մորենո սառցադաշտի, որտեղ կարելի է հասնել ցամաքով։

Պարկ Լոս-Գլասիրարեսը միջազգային զբոսաշրջության հանրահայտ ուղղություններից է։ Արշավային երթերը սկսվում են Էլ-Կալաֆատե քաղաքում, որը գտնվում է Արգենտինո լճի ափին և Էլ Չալեն գյուղում, որը գտնվում է պարկի հյուսիսային մասու` Ֆիցռոյ լեռան ստորոտում։

Կլիմա, բուսական և կենդանական աշխարհ
-----------------------------------

Անդերը զսպում են Խաղաղ օվկիանոսի խոնավության մի մասը, ինչը ստեղծում է Տափաստանային չոր կլիմա լեռնաշղթայի արգենտինյան հատվածում։ Տարեկան միջին ջերմաստիճանը կազմում է 7,5 °C: Տարածքում ապրում են նանդուներ, գուանակոներ, կատվառյուծներ, հարավամերիկյան գորշ աղվեսներ, որոնք անասնաբուծական արդյունաբերության զարգացման պատճառոց ոչնչացման եզրին են հայտնվել։ Պարկում բնակվում են նաև բազմատեսակ թռչյուններ։

Սառցադաշտերի և պատագոնյան տափաստանի միջև պարարտ հողեր կան, որտեղ հիմնականում աճում են նոտոֆագուսներով անտառներ (Մագելանյան անտառների մի մասը)։ Այդ տարածքներում բնակվում են եղնիկներ և բադեր։

Պատկերասրահ
-----------

* Ֆիցրոյ լեռան (աջից) և Սեռո Տոռե (ձախից) տեսքը վերևիցՖիցրոյ լեռան (աջից) և Սեռո Տոռե (ձախից) տեսքը վերևից
* Սպեգազինի սառցադաշտի ձյունը 100 մետրանոց պատի մի մասը թափվում է լիճըՍպեգազինի սառցադաշտի ձյունը 100 մետրանոց պատի մի մասը թափվում է լիճը
* Արգենտինո լճի տեսքը տիեզերքիցԱրգենտինո լճի տեսքը տիեզերքից

Ծանոթագրություններ
------------------

1. ↑  «Characterization» (անգլերեն)։ Los Glaciares National Park։ Վերցված է 2017 թ․ մայիսի 11

Արտաքին հղումներ
----------------

* Լոս Գլասիրարեսի պաշտոնական կայք (անգլ.), (իսպ.)
* Լոս Գլասիրարես ազգային պարկ, Բրիտանիկա հանրագիտարանում (անգլ.)
* Լոս Գլասիրարեսի ֆաունան (իսպ.)
* Լոս Գլասիրարեսի լուսանկարներ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4804988-8 · LCCN: sh85098291 · VIAF: 241889816 · WorldCat VIAF: 241889816 |

 |